ოსვალდ ევერი

ოსვალდ თეოდორ ევერი უკულაში (ინგლ. Oswald Theodore Avery Jr. ; დ. 21 გჷმათუთა, 1877, ჰალიფაქსი, ახალი შოტლანდია, კანადა — ღ. 20 ფურთუთა, 1955, ნეშვილი, ტენესი, ააშ) — ამერიკალი ექიმი დო ბიოლოგი, შინელი რე ექპერიმენტით, ნამუქჷთ ოძირუ, ნამდა დნბ რე მასალა ნამუსჷთ გინმუღუ გენეტიკური ინფორმაცია ბაქტერიეფს. ადრე მენცარეფს ცილეფი მიოჩქუდეს გენეტიკური ინფორმაციაშ გინმაღალარ მასალათ. უკულ, 1952 წანას, ჰერში-ჩეიზიშ ექსპერიმენტით დნბ-ქ დენტკიცჷნ, მუჭოთ გენეტიკური ინფორმაციაშ გინმაღალარ მასალაქ. ოსვალდ ევერი გურაფულენდჷ კოლუმბიაშ უნივერსიტეტის. გურაფაშ თებაშ უკულ, მუშენდჷ უმოსო როკფელერიშ უნივერსიტეტის. 1945 წანას ევერის გინოჩეს კოპლიშ მენდალი. 1947 წანას ევერიქ მიპალუ ალბერტ ლასკერიშ პრემია. ოსვალდ ევერი 1940-იან დო 1950-იან წანეფს ნომინირაფილი რდჷ ნობელიშ პრემიაშა. ოსვალდ ევერი მერჩქინელი რე იმუნოქიმიაშ პიონერო. ევერიშ ჯოხონობაშ რე ართ-ართი კრატერი თუთას.

ქოძირით თაშნეშე
 ევერიშ, მაკლაუდიშ და მაკარტიშ ექსპერიმენტი

რესურსეფი ინტერნეტის

Key Participants: Oswald T. Avery  - Linus Pauling and the Race for DNA: A Documentary History
 Oswald Avery Papers finding aid at the Tennessee State Library and Archives
 Oswald T. Avery Collection (1912-2005) - National Library of Medicine finding aid
 The Oswald T. Avery Collection - Profiles in Science, National Library of Medicine
 National Academy of Sciences Biographical Memoir

კატეგორია:ამერიკალეფი
კატეგორია:ამერიკალი ბიოლოგეფი
კატეგორია:დუნაბადი 1877
კატეგორია:ნაღურა 1955